12/04/2019 | Administración LocalMunicipal
Ordes
Publicidade do acordo de aprobación e fixación do prezo público por asistencia ao evento “Comida dos Maiores”. Normas reguladoras

De conformidade co establecido no artigo 6.3 da Ordenanza xeral de prezos públicos do Concello de Ordes, faise público o acordo da Xunta de Goberno Local, de data 05/04/2019, de aprobación do prezo público pola asistencia ao evento “Comida dos Maiores”, así como o texto contendo as súas normas reguladoras: De conformidade co previsto nos artigos 127 e 41 a 47 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, este Concello establece o prezo público pola asistencia ao evento “Comida dos Maiores”. O prezo público regulado no presente acordo constitúe unha prestación patrimonial de carácter público que deberá satisfacerse polos usuarios que voluntariamente soliciten a participación no evento definido no artigo 1. A actividade obxecto do presente prezo público está constituída pola prestación dos servizos de restauración e conexos para a participación no xantar de confraternización que celebra este Concello tradicionalmente trala celebración de Expoordes como medida de fomento da unión e convivencia entre as persoas maiores do municipio a través da promoción do seu tempo de lecer. Están obrigados ao pagamento do prezo público as persoas físicas ou xurídicas que soliciten e/ou que participen na actividade do xantar. O prezo por comensal con carácter xeral fíxase en 5,00 €. O prezo por comensal no caso de persoas acompañantes fíxase en 28,60 € Declárase expresamente a existencia de razóns sociais, benéficas, culturais e de interese público que aconsellan a fixación do prezo público por debaixo do custe da actividade, as cales constan no expediente. Maniféstase que existe consignación orzamentaria suficiente para a cobertura da diferencia resultante entre o custe da actividade e os ingresos previsto pola mesma. Esíxese o depósito previo para participar na actividade, o cal poderá realizarse ben en calquera das contas municipais abertas en entidades financeiras ben na propia Tesourería municipal. Unha vez realizado o ingreso deberá retirarse o comprobante (recibo) nas oficinas municipais como medio de acreditación do pagamento, o cal será requirido para a entrada no recinto onde se celebra o evento. A falta de pagamento ou a non presentación do resgardo acreditativo sinalado no parágrafo anterior impedirá a participación no evento, sen dereito a indemnización algunha. Unha vez aboado o prezo correspondente, o interesado só terá dereito á devolución cando por causas non imputables a el non se celebrase a comida oficial ou fose anulada polo Concello. Non existirán bonificacións nin exencións de ningunha clase na exacción deste prezo público, sen prexuízo das invitacións que, en atención protocolaria, se puideran entregar a autoridades e outras personalidades. O presente prezo público entrará en vigor o mesmo día da súa publicación no Boletín Oficial da Provincia, permanecendo a súa vixencia até a súa modificación ou derrogación expresa. Para o non previsto na presente estarase ao disposto na Ordenanza Xeral de Prezos Públicos do Concello de Ordes (BOP nº 244, do 26/12/2011). Ordes, 9 de abril de 2019 O Alcalde-Presidente José Luis Martínez Sanjurjo